CELEX: 62016TN0688
Language: et
Date: 2016-09-28 00:00:00
Title: Kohtuasi T-688/16: 28. septembril 2016 esitatud hagi – Janssen-Cases versus komisjon

7.11.2016   
            
            
               ET
            
            
               Euroopa Liidu Teataja
            
            
               C 410/32
            
         28. septembril 2016 esitatud hagi – Janssen-Cases versus komisjon
   (Kohtuasi T-688/16)
   (2016/C 410/45)
   Kohtumenetluse keel: prantsuse
   
      Pooled
   
   
      Hageja: Mercedes Janssen-Cases (Brüssel, Belgia) (esindajad: advokaadid J.-N. Louis ja N. De Montigny)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 15. juuni 2016. aasta otsused täita komisjoni vaidluste lahendaja ametikoht teise kandidaadi nimetamisega ja otsused, millega lükati tagasi hageja kandidatuur sellele ametikohale;
            
         
               —
            
            
               mõista komisjonilt hageja kasuks välja hüvitis varalise ja mittevaralise kahju eest summas 100 000 eurot;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et rikutud on komisjoni otsuse C(2002)601 tõhustatud vaidluste lahendamise osakonna kohta artikli 6 lõiget 3, kuna vaidlustatud otsused võttis vastu komisjon, olgugi et need kuuluvad selle presidendi ainupädevusse personali- ja turvadirektoraadi peadirektori ettepaneku alusel pärast personalikomiteega konsulteerimist.
            
         
               2.
            
            
               Teine väide, et rikutud on põhiõiguste harta artiklit 27, mis sätestab töötajate õiguse olla informeeritud ja ära kuulatud, käesolevas asjas õigus komisjoni personalikomiteega tegelikult konsulteerida.
            
         
               3.
            
            
               Kolmas väide, et komisjon kuritarvitas võimu menetlustes, mis viidi läbi komisjoni vaidluste lahendaja ametikoha täitmiseks.
            
         
               4.
            
            
               Neljas väide, et rikutud on põhjendamiskohustust, tehtud on ilmne hindamisviga ning rikutud on õiguspärase ootuse, proportsionaalsuse ja hea halduse põhimõtteid.